
ДО
ОБЩИНСКИ СЪВЕТ
БУРГАС

ДОКЛАДНА ЗАПИСКА

ОТ Д-Р ЛОРИС МАНУЕЛЯН – ЗАМЕСТНИК-КМЕТ „ЗДРАВЕОПАЗВАНЕ, СОЦИАЛНИ ДЕЙНОСТИ И СПОРТ“ НА ОБЩИНА БУРГАС

[bookmark: _GoBack]Относно: Избор на управител на „МЕДИЦИНСКИ ЦЕНТЪР II - БУРГАС“ ЕООД.
       

	УВАЖАЕМИ ОБЩИНСКИ СЪВЕТНИЦИ,

	На основание Решение на Общински съвет – Бургас по т. 38 от дневния ред на проведеното на 23.02.2016 г. заседание на Общински съвет – Бургас /Протокол № 8/ и в изпълнение изискванията на Наредба № 9/26.06.2000 г. за условията и реда за провеждане на конкурси за възлагане управлението на лечебни заведения по Закона за лечебните заведения /Наредбата/, е проведена процедура за избор на Управител на „Медицински център II - Бургас“ ЕООД.
Със Заповед № 835/01.04.2016 г. на Кмета на Община Бургас е назначена комисия в състав:
Председател: д-р Антонио Христов Душепеев – общински съветник, магистър по медицина;
Заместник-председател: д-р Лорис Мануелян, Заместник-кмет „Здравеопазване, социални дейности и спорт“ при Община Бургас;
Секретар: Златина Георгиева – Директор на дирекция „Правно-нормативно обслужване“ при Община Бургас;
Членове:
1. д-р Вергиния Цанова – Заместник-директор на РЗИ-Бургас;
2. Костантин Луков – общински съветник, правоспособен юрист.
Резервни членове:
1. д-р Живка Костадинова – Главен секретар на РЗИ-Бургас.
2. Ивелина Стратева – Директор на дирекция “Икономика и стопански дейности”
Въз основа на публикувано обявление за провеждане на конкурса и в срока за подаване на документи са постъпили две заявления за участие - от д-р Атанас Димов Бошев и д-р Иванка Иванова Тумбова.
На 05.04.2016 г. /вторник/, от 10:00 часа, в стая № 307 в сградата на Община Бургас,  ул. „Александровска“ № 26, се състоя заседание на комисията за провеждане на конкурс за избор на управител на „Медицински център II - Бургас“ ЕООД.
След проверка на документите за допустимост до конкурса бе допуснат д-р Атанас Бошев. При проверка на подадените документи от вторият кандидат – д-р Иванка Тумбова е установено, че не е представила собственоръчно подписано Заявление за участие в конкурса и по тази причина не е допусната. 
На 07.04.2016 г./четвъртък/ от 10:00 часа, на заседание на Комисията, в присъствието на допуснатия кандидат – д-р Бошев е отворен плика с разработката, като след запознаване с нейното съдържание и оценка по посочените в чл.8, ал.3 от Наредбата критерии, кандидатът получи оценка Много добър /5.06/, поради което, на основание чл.8, ал.2 от Наредбата, кандидатът за управител на „Медицински център II - Бургас“ ЕООД, д-р Атанас Бошев е допуснат до събеседване по реда на чл.8, ал.4 от Наредбата. 
Вследствие на събеседването и оценяване на кандидата по критериите, определени в чл.8, ал.4 от Наредбата, Комисията постави на кандидата оценка Много добър  /5.10/.
Формираната средноаритметична оценка от разработката и от проведеното събеседване на кандидата за управител на „Медицински център II - Бургас“ ЕООД, д-р Атанас Димов Бошев е Много добър /5,08/.
Вследствие проведения конкурс, на основание чл.10, ал.1 и чл. 11, ал. 2 от Наредбата,  комисията определи, д-р Атанас Димов Бошев за спечелил конкурса за управител на „Медицински център II - Бургас“ ЕООД и предлага на Общински съвет Бургас, упражняващ правата на едноличния собственик на капитала, да одобри решението за определяне на д-р Атанас Димов Бошев за спечелил конкурса за управител на „Медицински център II - Бургас“ ЕООД. Решенията на комисията са обективирани в Протокол №1/05.04.2016 г. и Протокол №2/07.04.2016 г.
Предвид изложеното и на основание  чл.137, ал.1, т.5 от Търговския закон, чл. 12, ал. 1, т. 14 и чл. 25, ал. 3 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас и чл.11, ал.2 от Наредба № 9/26.06.2000 г. за условията и реда за провеждане на конкурси за възлагане управлението на лечебни заведения по Закона за лечебните заведения, предлагам Общински съвет – Бургас, да вземе следното

Р Е Ш Е Н И Е:
І. УТВЪРЖДАВА решението на комисията, назначена със Заповед № 835/01.04.2016 г. на Кмета на Община Бургас, с което д-р Атанас Димов Бошев е определен за управител на „Медицински център II - Бургас“ ЕООД.
ІІ. ОПРЕДЕЛЯ възнаграждение на управителя, както следва: месечно възнаграждение в размер на 300 на сто от отчетната средна месечна брутна работна заплата в лечебното заведение. 
ІІІ. ВЪЗЛАГА на Кмета на Община Бургас да сключи с избрания управител договор за възлагане управлението на „Медицински  център II - Бургас“ ЕООД, съгласно утвърдения образец с Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас.	
	
Приложение:  Протокол №1 от 05.04.2016 г. и Протокол №2 от 07.04.2016 г. на комисията за избор на  управител на „Медицински център II - Бургас“ ЕООД.


Д-Р ЛОРИС МАНУЕЛЯН
Заместник-кмет ЗСДС

Съгласувал:
Златина Георгиева
Директор на дирекция ПНО

Тодор Вълчев
Ст. юрисконсулт, Дирекция СДЗС

Изготвил:
Мария Динкова, Ст. експерт „Здравеопазване“ 

